ოკუმაფუშ შარა

ოკუმაფუშ შარა - ტიოზიშ ნოღეფი ნეგევს — მოსოფელიშ მონძალაშ ობიექტი ობჟათე ისრაელს. თინა იუნესკოქ მოსოფელიშ მონძალათ 2005 წანას აღიარჷ მუში უნივერსალური ღირებაშ გეშა. 

ნეგევიშ ტიოზის დვალირ ოთხ ნოღას, ოკუმაფუშ დო სუნელეფიშ შარეფი ამაშქვანს ართიანწკჷმა, ნამუეფით სქირონაშქა ზუღაჸურე მითმეურს. ათე ნოღეფი რე: ავდათი, ჰალუზა, მამშიტი დო შივტა. ეკიდილქ იჸუ უჯვეშაშ არაბული ტომეფიშით, თეშ მოხ, თინეფს ჯიხა-ზურგა ხოლო ეუგაფუნა დო ტიოზიშ ოფუტურ-ომეურნულ საქვარუას მეთხოზუდეს. ასქილადირიე ოირიგაციე სისტემა ხოლო. 

ათე შარაშ ნოქურეფი ამდღა ხოლო რე მუწოსქილადირი დო ადასურენს, ნამდა ნეგევიშ ტიოზი კომერციული დო ოფუტურ-ომეურნულ საქვარუაშო გჷმირინუაფუდჷ.

ქოძირით თაშნეშე
მოსოფელიშ მონძალაშ ობიექტეფიშ ერკებული აზიას დო ოკიანეთის

რესურსეფი ინტერნეტის
 UNESCO: Incense Route – Desert Cities in the Negev

კატეგორია:მოსოფელიშ მონძალაშ ობიექტეფი ისრაელს